номер на SIGMET се състои от три знака, включващи една буква и две цифри.
 г)
 Само едно от явленията, изброени в допълнение 5А, се включва в SIGMET, като се използват съответните съкращения и праговата стойност на скоростта на приземния вятър 34 kt (17 m/s) или повече за тропични циклон.
 д)
 SIGMET относно гръмотевични бури или тропични циклон не включва свързаните с тях турбулентност и обледяване.
 е)
 Ако SIGMET се разпространяват в цифрова форма, те се:
 1)
 форматират съгласно модела за обмен на оперативно съвместима информация в световен мащаб и при тях се използва Geography Markup Language (GML);
 2)
 придружават от съответни метаданни.
 MET.TR.255 AIRMET
 а)
 Съдържанието и последователността на елементите в AIRMET следва да бъдат в съответствие с образеца, даден в допълнение 5А.
 б)
 Поредният номер, посочен в образеца в допълнение 5, следва да съответства на броя на AIRMET, издадени за района за полетна информация от 00:01 часа по UTC на съответния ден.
 в)
 Само едно от явленията, изброени в допълнение 5А, се включва в AIRMET, като се използват съответните съкращения и следните прагови стойности, когато явлението е под полетно ниво 100 или под полетно ниво 150 в планинските райони, или по-високо, когато това е необходимо:
 (3)
 преобладаваща скорост на приземния вятър над 30 kt (15 m/s) със съответна посока и единици;
 (4)
 обширни райони, засегнати от намаляване на видимостта на по-малко от 5000 m, включително метеорологичното явление, което причинява намалението на видимостта;
 (5)
 обширни райони с разкъсана или плътна облачност с височина на долната граница под 1000 ft (300 m) над земната повърхност.
 г)
 AIRMET относно гръмотевични бури или купесто-дъждовни облаци не включват свързаните с тях турбулентност и обледяване.
 д)
 Ако AIRMET се разпространяват в цифрова форма, те се:
 (1)
 форматират съгласно модела за обмен на оперативно съвместима информация в световен мащаб и при тях се използва Geography Markup Language (GML);
 (2)
 придружават от съответни метаданни.“;
 р)
 точка MET.TR.260, буква в) се заменя със следното:
 „в)
 Когато компетентният орган е определил, че плътността на въздушното движение под полетно ниво 100 налага издаването на AIRMET, се издават зонални прогнози за атмосферния слой между земната повърхност и полетно ниво 100 или до полетно ниво 150 в планински райони, или по-високо, ако е необходимо, които съдържат информация за метеорологични явления по маршрута, представляващи опасност за полети на малки височини, и използвани при издаването на AIRMET и на необходимата допълнителна информация за полети на малки височини.“;
 с)
 точка MET.OR.265 се заменя със следното:
 „MET.TR.265 Отговорности на консултативните центрове за вулканична пепел
 а)
 Консултативната информация за вулканична пепел се издава като свободен текст със съкращения в съответствие с образеца, показан в допълнение 6. Когато липсват подходящи съкращения, се използва свободен текст на английски език.
 б)
 Ако консултативната информация за вулканична пепел се разпространява в цифрова форма, тя се:
 (1)
 форматира съгласно модела за обмен на оперативно съвместима информация в световен мащаб и с използване на Geography Markup Language (GML);
 (2)
 придружава от съответни метаданни.
 в)
 Консултативната информация за вулканична пепел, когато е изготвена в графичен формат, се разпространява във формата Portable Network Graphics (PNG).“;
